CELEX: C2007/155/63
Language: el
Date: 2007-07-07 00:00:00
Title: Υπόθεση T-152/07: Προσφυγή της 7ης Μαΐου 2007 — Lange Uhren κατά ΓΕΕΑ (εικονιστικό σήμα που παριστάνει ωρολόγιο χειρός)

7.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/35
            
         Προσφυγή της 7ης Μαΐου 2007 — Lange Uhren κατά ΓΕΕΑ (εικονιστικό σήμα που παριστάνει ωρολόγιο χειρός)
   (Υπόθεση T-152/07)
   (2007/C 155/63)
   Γλώσσα διαδικασίας: η γερμανική
   Διάδικοι
   
      Προσφεύγουσα: Lange Uhren GmbH (Glashütte, Γερμανία) (εκπρόσωπος: M. Schaeffer, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Φεβρουαρίου 2007, στην υπόθεση R 1176/2005-1·
            
         
               —
            
            
               να διαπιστώσει ότι οι διατάξεις του άρθρου 7, παράγραφος 1, στοιχείο β', του κανονισμού (ΕΚ) 40/94 (1) δεν αποκλείουν τη δημοσίευση του κοινοτικού σήματος αριθ. 2 542 694 για προϊόντα της κλάσεως 14 («πολυτελή ωρολόγια χειρός και όργανα μετρήσεως του χρόνου· δίσκοι για πολυτελή ωρολόγια χειρός»)·
            
         
               —
            
            
               επικουρικώς, να διαπιστώσει ότι το κοινοτικό σήμα αριθ. 2 542 694 του οποίου ζητείται η καταχώριση έχει αποκτήσει διακριτικό χαρακτήρα από τη χρήση όσον αφορά τα προϊόντα της κλάσεως 14, σύμφωνα με το άρθρο 7, παράγραφος 3, του κανονισμού (ΕΚ) 40/94·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: Εικονιστικό σήμα που παριστάνει ωρολόγιο χειρός για προϊόντα της κλάσεως 14 (αίτηση αριθ. 2 542 694)
   
      Απόφαση του εξεταστή: Απόρριψη της αιτήσεως καταχωρίσεως
   
      Απόφαση του τμήματος προσφυγών: Απόρριψη της προσφυγής
   Λόγοι ακυρώσεως:
   
               —
            
            
               Παράβαση του άρθρου 7, παράγραφος 1, στοιχείο β', του κανονισμού (ΕΚ) 40/94, καθόσον το σήμα του οποίου ζητείται η καταχώριση έχει τον απαιτούμενο διακριτικό χαρακτήρα.
            
         
               —
            
            
               Παράβαση του άρθρου 7, παράγραφος 3, του κανονισμού (ΕΚ) 40/94, καθόσον διαπιστώθηκε, κατόπιν πεπλανημένης νομικής αναλύσεως, ότι το σήμα του οποίου ζητείται η καταχώριση δεν απέκτησε διακριτικό χαρακτήρα εκ της χρήσεώς του.
            
         
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).